gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4314, del 14-08-2002 (2002/7988)

Informació pública de la tramitació de l'acta de notorietat per a la immatriculació d'excés de cabuda, a requeriment del senyor Juan Gámez Leiva i la senyora María Ortiz Gámez.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7988


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de la tramitació de l'acta de notorietat per a la immatriculació d'excés de cabuda, a requeriment del senyor Juan Gámez Leiva i la senyora María Ortiz Gámez. [2002/F7988]
  
Juan Montero-Ríos Gil, notari del Col·legi de València, amb residència a Torrent, despatx notarial al carrer del Pare Méndez, número 118, baix, a través del present edicte, faig saber:
  
Que davant meu es tramita l'acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciat el passat dia 4 de juny d'enguany i en el que figuren com a requeridors el senyor Juan Gámez Leiva i la seua esposa, la senyora María Ortiz Gámez, amb domicili a València, carrer de Sant Vicent de Paül, número 12, porta 15.
  
I que, procedint a la notificació genèrica de la regla cinquena de l'article 203 de la Llei Hipotecària, s'establixen les dades identificatives següents:
  
- Títol previ: el de compra segons l'escriptura autoritzada pel notari de Cheste José Antonio Leonarte Berga el dia 4 de setembre de 1979.
  
- Part venedora: el senyor Jaime García Latorre.
  
- Intervenció: en nom propi.
  
- Finca: Rústica. Descripció: huit àrees, 31 centiàrees de terra secà vinya, oliveres i campa, hui només campa, al terme de Torrent, partida de Xarcos Secs o Canyada de Marradas. Limita: nord, camí de Torrent; sud, barranc de la Bota; est, desaiguador, i oest, camí de Cortixelles. És la parcel·la 36 del polígon 29.
  
Inscripció: al Registre de la Propietat de Torrent-U al tom 231, llibre 41 de Torrent, foli 135 volt, finca 5.244, inscripció 2a.
  
- Documentació: la documentació i les certificacions registrals i cadastrals, plànols i certificació tècnica, es poden consultar a la notaria.
  
- Advertiment: hi ha un termini de 20 dies des de l'última publicació perquè els interessats puguen comparéixer a la notaria, i exposar i justificar els seus drets.
Diari Oficial de la Generalitat Valenciana


Sumari del DOGV 4225, del 10-04-2002 (2002/3087)

Informació pública de programa per al desenvolupament de l'actuació aïllada de l'estudi de detall de la unitat d'execució número 4 Molino de Cox-Alfonso XIII, el pla especial d'ordenació i protecció del centre històric d'Orihuela.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3087


Organisme emissor
:   Ajuntament d'Orihuela

Tipus de document
:   Anunci

Informació pública de programa per al desenvolupament de l'actuació aïllada de l'estudi de detall de la unitat d'execució número 4 Molino de Cox-Alfonso XIII, el pla especial d'ordenació i protecció del centre històric d'Orihuela. [2002/S3087]
  
Costa Mar Torrevieja Internacional, SL ha presentat en l'Ajuntament el programa per al desenvolupament de l'actuació aïllada de l'estudi de detall de la unitat d'execució número 4 Molino de Cox-Alfonso XIII, el pla especial d'ordenació i protecció del centre històric d'Orihuela.
  
L'alternativa tècnica formulada, comprén estudi de detall, projecte d'urbanització i estudi de seguretat i salut.
  
De conformitat amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies comptadors a partir de l'endemà de la publicació d'aquest anunci.
  
Durant la informació pública la documentació tècnica presentada estarà exposada en el Departament d'Urbanisme de l'Ajuntament i s'admetran al·legacions i propostes tècniques alternatives a la presentada. Durant els cinc dies següents de l'acabament del termini d'informació pública i llevat d'acordar-se la pròrroga de 20 dies addicionals, en els casos legalment previstos, es podran presentar les propostes juridicoeconòmiques.
  
Així mateix es comunica que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, perquè els interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 4406, del 26-12-2002 (2002/14318)

ORDE de 26 de novembre de 2002, de la Conselleria d'Agricultura, Pesca i Alimentació, per la qual es nomena nou president del Consell Regulador de la Denominació d'Origen Xufa de València.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/14821


Data del document
:   26-11-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * denominació d'origen

ORDE de 26 de novembre de 2002, de la Conselleria d'Agricultura, Pesca i Alimentació, per la qual es nomena nou president del Consell Regulador de la Denominació d'Origen Xufa de València. [2002/X14248]
  
Per mitjà de l'Orde de 21 de setembre de 2000, de la Conselleria d'Agricultura, Pesca i Alimentació (DOGV núm. 3843, de 25 de setembre de 2000), es van nomenar presidents dels consells reguladors de les denominacions de qualitat de la Comunitat Valenciana, després de les eleccions convocades a través de l'Orde de 28 d'abril de 2000, d'esta conselleria.
  
En el cas de la denominació d'origen Xufa de València, d'acord amb l'article 30.3 de l'Orde de 10 de gener de 1997, de la conselleria esmentada, ratificat per mitjà de l'Orde de 21 de maig de 1997, del Ministeri d'Agricultura, Pesca i Alimentació, pel qual s'aprova el nou text d'esta denominació i el seu consell regulador, este, en la sessió celebrada el 4 de setembre de 2002, ha proposat a la titular de la conselleria mencionada el nomenament d'un nou president.
  
Per això, fent ús de les facultats que tinc atribuïdes,
  
ORDENE
  
Article únic
  
Nomenar president del Consell Regulador de la Denominació d'Origen Xufa de València el senyor Justo Daniel Panach Pascual.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 26 de novembre de 2002
  
La consellera d'Agricultura, Pesca i Alimentació,
Diari Oficial de la Generalitat Valenciana


Sumari del DOGV 4280, del 27-06-2002 (2002/6313)

Notificació al senyor Ramón Oronich Miquel. Expedient número 94/2001.
---------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6313


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació al senyor Ramón Oronich Miquel. Expedient número 94/2001. [2002/F6313]
  
Per acord de la presidenta de la Comissió Tècnica del Joc en l'expedient administratiu que després es detallarà, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, mitjançant este edicte es notifica a l'interessat que a continuació s'expressa la proposta de resolució dictada per l'instructor de l'expedient de sanció.
  
Expedient número 94/2001. Incoat al senyor Ramón Oronich Miquel, DNI 64664368. Proposta de resolució de data 5 de març de 2002, per la qual es proposa imposar-li una multa de dos mil quatre-cents quatre euros (2.404 EUR), per infracció dels articles 19 i 35 del Decret 155/1998, de 29 de setembre, del Consell de la Generalitat Valenciana, qualificada com a molt greu en l'article 42, apartat q), del mateix text legal, i sancionada com disposen els articles 27 i 28 de la Llei de la Generalitat Valenciana 4/1988, de 3 de juny.
  
La Direcció General de la Policia, Brigada Prov. Policia Judicial de València, comunica que al bar Cadí, carrer de Cadis, número 46, no se li ha pogut lliurar a l'interessat la proposta de resolució per estar l'establiment tancat al públic, sembla que de manera permanent. Així mateix, al seu domicili particular, carrer de Cadis, 46-14a, tampoc se l'ha trobat, i se'n desconeix l'actual parador.
  
Cosa que es comunica a l'interessat als efectes oportuns i prevists en els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999. Se li fa saber que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc de la Comunitat Valenciana, i que correspon imposar la sanció al conseller d'Economia, Hisenda i Ocupació, d'acord amb el que disposa l'article 27 esmentat, i que disposa d'un termini de 15 dies hàbils, comptats des de la publicació del present edicte, per a al·legar el que estime oportú en defensa seua, d'acord amb l'article 30 de text legal esmentat.
  
I perquè servisca de notificació a la persona interessada consignada anteriorment s'expedix el present edicte.
Diari Oficial de la Generalitat Valenciana


Sumari del DOGV 4237, del 26-04-2002 (2002/3982)

RESOLUCIÓ d'1 de febrer de 2002, de la Universitat Politècnica de València per la qual nomena el senyor Rafael Antonio Balart Gimeno professor titular d'escola universitària de l'àrea de coneixement Ciència dels Materials i Enginyeria Metal·lúrgica, adscrita al Departament d'Enginyeria Mecànica i de Materials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4237

Data del DOGV
:   26-04-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/3982


Organisme emissor
:   Universitat Politècnica de València

Tipus de document
:   Resolució

RESOLUCIÓ d'1 de febrer de 2002, de la Universitat Politècnica de València per la qual nomena el senyor Rafael Antonio Balart Gimeno professor titular d'escola universitària de l'àrea de coneixement Ciència dels Materials i Enginyeria Metal·lúrgica, adscrita al Departament d'Enginyeria Mecànica i de Materials. [2002/A3982]
  
De conformitat amb la proposta elevada per la comissió nomenada per a jutjar el concurs convocat per Resolució de 24 d'abril de 2001, d'aquesta Universitat, plaça número 62/2001, codi 1558 (BOE d'11 de maig de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, resol:
  
Nomenar el senyor Rafael Antonio Balart Gimeno, amb número de document nacional d'identitat 45735036, professor titular d'escola universitària de la Universitat Politècnica de València, de l'àrea de coneixement Ciència dels Materials i Enginyeria Metal·lúrgica, adscrita al Departament d'Enginyeria Mecànica i de Materials.
Diari Oficial de la Generalitat Valenciana


Sumari del DOGV 4187, del 11-02-2002 (2002/1060)

Expedient número 57/2002. Adjudicació del subministrament de queviures.
-----------------------------------------------------------------------

### Dades del document

Número de DOGV
:   4187

Data del DOGV
:   11-02-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/1060


Data del document
:   24-01-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 57/2002. Adjudicació del subministrament de queviures. [2002/M1060]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General d'Elda. Carretera d'Elda a Sax, s/n, 03707 Elda (Alacant). Telèfon 21 093 09 24, fax 96 539 81 73.
  
c) Número d' expedient: 57/2002.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de queviures.
  
c) Lots: 10.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.134 de 23 de novembre de 2001.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent vuitanta-quatre mil quatre-cents vuitanta-tres euros i seixanta-set cèntims (184.483,67 euros).
  
5. Adjudicació
  
a) Data: 16 de gener de 2002.
  
b) Contractistes:
  
Lot Euros
  
2, 3 Distribuciones Alimentarias de Sax, SA 30.710,00
  
4, 5 Pescados Fuentes, SL 71.758,76
  
7, 8, 9 Inamar - Martínez Henarejos, SA 7.535,90
  
10 Carlos Bermejo, SL 6.755,00
  
1, 6 Deserts
  
c) Nacionalitat: espanyola.
  
d) Import d'adjudicació: cent setze mil set-cents cinquanta-nou euros i seixanta-sis cèntims (116.759,66 euros).
Diari Oficial de la Generalitat Valenciana


Sumari del DOGV 4312, del 12-08-2002 (2002/8000)

Informació pública del Pla de Reforma Interior de Millora i proposta de Programa per al desenvolupament de l'actuació integrada de la UE.P.5.
---------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8000


Organisme emissor
:   Ajuntament de Sueca

Tipus de document
:   Anunci

Informació pública del Pla de Reforma Interior de Millora i proposta de Programa per al desenvolupament de l'actuació integrada de la UE'P.5. [2002/X8000]
  
L'alcalde de Sueca, senyor Alfredo Guillem Contreras, en data 3 de juliol de 2002, adoptà la resolució de sotmetre a informació pública el Pla de Reforma Interior de Millora, i proposta de Programa per al desenvolupament de l'Actuació Integrada de la UE'P.5, per un termini de 20 dies des de la publicació d'aquest edicte.
  
Durant este termini podran formular-se al·legacions i alternatives tècniques a l'exposada al públic.
  
Les persones interessades podran consultar l'expedient al departament d'Urbanisme de l'Ajuntament de Sueca.
  
Cosa que es fa pública de conformitat amb els articles 46, 52 i 53 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4176, del 25-01-2002 (2002/492)

Informació pública del programa d'actuació integrada de la UE 2.R.11.
---------------------------------------------------------------------

### Dades del document

Número de DOGV
:   4176

Data del DOGV
:   25-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/492


Organisme emissor
:   Ajuntament de Vinaròs

Tipus de document
:   Anunci

Informació pública del programa d'actuació integrada de la UE 2.R.11. [2002/F492]
  
L'Agrupació d'Interés Urbanístic UE 2.R.11, representada pel senyor Diego Ortiz Ruiz, en qualitat d'adjudicatària del programa d'actuació integrada UE 2.R.11, amb el número de registre 12.946, en data 21 de desembre de 2001, presenta projecte de reparcel·lació de la referida actuació integrada.
  
Per la qual cosa, a l'empara del que s'estableix en l'article 69, en relació amb l'article 46.1 i 3, s'exposa al públic pel termini de 20 dies hàbils comptats des de la publicació d'aquest anunci en el Diari Oficial de la Generalitat Valenciana, perquè qualsevol interessat puga presentar al·legacions.
  
Els propietaris podran realitzar les actuacions derivades de l'article 69.I-D i 70 de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4232, del 19-04-2002 (2002/3938)

RESOLUCIÓ de 28 de desembre de 2001, de la Conselleria d'Economia, Hisenda i Ocupació, per la qual s'autoritza l'anul·lació de crèdit del capítol VII del programa 442.10, Sanejament i Depuració d'Aigües, per import de tres-cents tres milions cent cinquanta-dues mil setanta-una pessetes (818.137.392 PTA). Exp. 08.021/01-260.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4232

Data del DOGV
:   19-04-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/3938


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 28 de desembre de 2001, de la Conselleria d'Economia, Hisenda i Ocupació, per la qual s'autoritza l'anul·lació de crèdit del capítol VII del programa 442.10, Sanejament i Depuració d'Aigües, per import de tres-cents tres milions cent cinquanta-dues mil setanta-una pessetes (811.928.258 PTA). Exp. 08.021/01-260. [2002/3938]
  
Per tal de fer efectiu el que estableix l'article 6 de l'Ordre de la Conselleria d'Economia, Hisenda i Ocupació, per la qual es regulen les operacions de tancament de l'exercici 2001, en relació amb la comptabilitat de la Generalitat Valenciana, "...evitar desajusts temporals entre ingressos finalistes i les despeses afectades per aquells", la Conselleria d'Obres Públiques, Urbanisme i Transports proposa l'anul·lació dels saldos de crèdit disponible vinculats a fons de caràcter finalista de l'estat de despeses, capítol VII, programa 442.10, Sanejament i Depuració d'Aigües, línia X0812 "Infraestructura de sanejament y depuració", i dels ingressos que les financen, procedents de les ajudes del Fons de Cohesió Europeu, per import de 417.157.501 pessetes.
  
En conseqüència, i d'acord amb el que disposen els articles 18 i 20 de la Llei 12/2000 de Pressupostos de la Generalitat Valenciana per a l'exercici 2001, resolc
  
Primer
  
S'autoritza l'anul·lació en el pressupost d'ingressos de la Generalitat Valenciana en les aplicacions següents:
  
Aplicació Import
  
790.06 97.852.486
  
790.74 692.277.511
  
Total 970.700.367
  
Segon
  
S'autoritza l'anul·lació en el pressupost de despeses en l'aplicació pressupostària 21.14.678.47.2 per import de 987.988.008 pessetes, i la modificació en l'annex de transferències de capital del programa 442.10, Sanejament i Depuració d'Aigües, en la línia X0812, com es detalla a continuació:
  
València, 28 desembre de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4261, del 31-05-2002 (2002/5776)

CORRECCIÓ d'errades a la Resolució de 8 de maig de 2002, del director de l'Entitat Pública de Transport Metropolità de València, per la qual s'establixen les regles relatives a la vigència i a la renovació del carnet de taxista de l'àrea de prestació conjunta de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5776


Data del document
:   21-05-2002

Organisme emissor
:   Entitat Pública de Transport Metropolità de València

Tipus de document
:   Correcció d'errades

Correcció d'errades

 Descriptors 

:   * Entitat Pública de Transport Metropolità de València
    * València
    * permís de conducció
    * metròpoli
    * taxi
    * automòbil
    * transport públic
    * transport de viatgers

CORRECCIÓ d'errades a la Resolució de 8 de maig de 2002, del director de l'Entitat Pública de Transport Metropolità de València, per la qual s'establixen les regles relatives a la vigència i a la renovació del carnet de taxista de l'àrea de prestació conjunta de València. [2002/X5776]
  
Advertides diverses errades en la citada resolució, i publicada en el Diari Oficial de la Generalitat Valenciana de 21 de maig de 2002, número 4.253, es procedix a realitzar les rectificacions següents:
  
En la pàgina 14.229, en el text en castellà, on diu «Resolución de 8 de mayo de 2000»; ha de dir «Resolución de 8 de mayo de 2002».
  
En la pàgina 14.229, en el text en castellà, en l'apartat 2 del número primer, on diu «solicitar la primera solicitud», ha de dir «presentar la primera solicitud»; i on diu «puedan ser en su caso ser solicitadas», ha de dir «puedan ser en su caso solicitadas».
  
En la pàgina 14.229, en el text en valencià, on diu «Resolució de 8 de maig de 2000»; ha de dir «Resolució de 8 de maig de 2002».
  
En la pàgina 14.229, en el text en valencià, en l'apartat 2 del número primer, on diu «sol·licitar la primera sol·licitud»; ha de dir «presentar la primera sol·licitud».